Vruntlyken grot to woren vnde wes ik gudes vor mach nu vnde to allen tyden. Wetet e[r]same leue her domprowest, jwe ersame gesuntheyt horæ ik alle tyt gerne vnde van alle gudes frondes. Fort leue her prowest, so danke ik jw fruntlyken vor jwe sendynck gy my senden myt dem byschop hans gnade scholde hebben. So was ik by synen gnaden to Tellege vnde antworde synen gnaden dat ber vnde de xx [mark], so dankede he jwer werdycheyt hochlyken; so sede he, dat syne gnade wolde jw suluen schryuen, so dan (= kan) ik denken, dat he dat vor sumet heft, so is dat wol to stede kamen na jwer breue vt ludende. Leue her prowest, wore ik jw kan to wyllen edder to denste syn, schollen gy my gutwyllyck jn fynden. Hyr mede Gade beualen to sinen gotlyken denste: Gescreuen to Holm den frydach na Mattheus dach jnt jar xiiij etc. Hermen Lutynck. Adress: Dem ersamen worsychtygen heren mester Pawel, domprouest to Abow, fruntlyken gescreuen etc.